पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18+ का कोविड-19 वैक्सीनेशन आज बुधवार 5 मई की सबुह 9 बजे शुरू हो रहा है। जिसका रजिस्ट्रेशन जिले के युवाओं द्वारा स्वास्थ्य विभाग के कोविन पोर्टल व आरोग्य सेतु एप पर करा लिया गया है। यह वैक्सीनेशन सिर्फ जिला मुख्यालय पर बनाए गए एक्सीलेंस स्कूल क्रमांक 1 में होगा। जिसका लक्ष्य विभाग द्वारा सिर्फ 100 रखा गया है। इस वैक्सीनेशन के लिए स्वास्थ्य विभाग को मप्र सरकार द्वारा 2 हजार को वैक्सीन डाेज उपलब्ध कराए गए हैं।
जिला टीकाकरण अधिकारी डॉ. मुकेश प्रजापति ने बताया कि बुधवार की सुबह 9 से जिले में 18+ का वैक्सीनेशन शुरू किया जा रहा है। इसके लिए विभाग को मिले आदेशानुसार जिले के 100 युवाओं को टीका लगाने का लक्ष्य रखा गया है। इस टीकाकरण के लिए विभाग द्वारा जिला मुख्यालय पर एक्सीलेंस स्कूल नंबर 1 में केंद्र बनाया गया है।
साथ ही सुबह 9 से 11 बजे, 11 से दोपहर 1 बजे, 1 से 3 बजे और 3 से शाम 5 बजे तक का अलग-अलग समय दिया गया है। ताकि केंद्र पर अधिक भीड़ एकत्र न हो और सोशल डिस्टेंसिंग का पालन भी हो सके। 18+ वैक्सीनेशन के लिए 2 हजार को वैक्सीन डाेज मप्र सरकार द्वारा विभाग को उपलब्ध कराए गए हैं। साथ ही जिले के 45+ व्यक्तियों को दूसरा टीका लगाए जाने के लिए केंद्र सरकार द्वारा 3300 कोविशील्ड के डोज उपलब्ध कराए गए हैं।
बिना रजिस्ट्रेशन के वैक्सीन नहीं लगेगी
आप पहले रजिस्ट्रेशन कर अपॉइंटमेंट बुक कर सकते हैं। इसके लिए कोरोना वैक्सीन इंटेलिजेंस नेटवर्क (Co-WIN) प्लेटफॉर्म बनाया गया है। इस इलेक्ट्रॉनिक प्लेटफॉर्म पर वैक्सीनेशन से जुड़ा हर डेटा उपलब्ध होगा। कुछ सेंटर्स पर वॉक-इन सुविधा भी होगी।
ऐसे करें वैक्सीनेशन के लिए रिजस्ट्रेशन
वैक्सीन लगवाने के बाद इन बातों का रखें ध्यान
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn